section_heading: Klupska karijera
paragraph_text: Godine 2011. kao četrnaestogodišnjak postao je član akademije Real Sociedada.<ref> Za rezervnu momčad debitirao je 15. studenog 2014. u utakmici Segunda Divisióna B u kojoj je Amorebieta izgubila 2:3.<ref> Svoja prva dva gola za rezervnu momčad postigao je 20. rujna 2015. protiv Mensajera (0:5).<ref> Za prvu momčad debitirao je 25. listopada zamijenivši Carlosa Velu u posljednjim minutama utakmice La Lige u kojoj je njegov klub pobijedio Levante 0:4.<ref> Svoj prvi gol za prvu momčad postigao je 8. veljače 2016. protiv Espanyola (0:5).<ref> U utakmici protiv Vardara (0:6) odigrane 9. listopada 2017., Oyarzabal je ostvario svoj debi i prvi pogodak u UEFA Europskoj ligi.<ref> Dana 3. travnja 2021. zabio je jedini gol u odgođenom finalu Copa del Reya odigranog protiv Athletic Bilbaa. Tako je s Real Sociedadom osvojio prvi naslov Copa del Reya nakon 34 godine.